open-index/open-wikipedia-markdown huggingface dataset:
זאב פריאל

**זאב פריאל** (**פרידלנדר**; 20 במרץ 1907 – 16 ביוני 1991) היה מנצח ישראלי.

## חייו
נולד בברלין בירת גרמניה בשם **וולפגנג פרידלנדר**. אביו, ד"ר משה פרידלנדר, היה דוקטור לפילוסופיה שחקר שפות שמיות ונהרג כחייל בצבא גרמניה במלחמת העולם הראשונה. אימו נקראה אולגה. אחיו היו רות, חנה, מיכאל ורודולף. בילדותו היה חבר בתנועות הנוער של בר-כוכבא ובבלאו וייס. למד פסנתר, תאוריה וניצוח באקדמיה למוסיקה בברלין. לאחר סיום לימודיו באקדמיה ב-1931 נסע לרומא, שם השתלם בניצוח אצל ברנרדינו מולינרי. כמנצח צעיר עבד בתיאטרון העירוני של המבורג ואף ניצח בברלין ובוורשה. במרץ 1933, בעקבות עליית הנאצים לשלטון בגרמניה, פוטר מעבודתו. כחודש לאחר מכן עלה לארץ ישראל והתיישב בתל אביב.

מיד עם הגיעו לארץ חבר למוזיקאים נוספים, וב-16 במאי 1933 ארגן קונצרט סימפוני ראשון בניצוחו. פריאל היה ממיסדי "החברה הפילהרמונית הארצישראלית", שהוקמה באוקטובר 1933 ובראשה עמד מאיר דיזנגוף. החברה קיימה את הקונצרט הראשון שלה בניצוחו של פריאל ב-30 בדצמבר 1933.

בינואר 1934 ניצח על סדרת הקונצרטים של החברה הפילהרמונית בהשתתפות הכנר ברוניסלב הוברמן. סדרה מוצלחת זו הייתה אחד הגורמים ששכנעו את הוברמן להתערב בפיתוח המוזיקה בישראל ודחפו אותו להקים את התזמורת הארץ-ישראלית (לימים התזמורת הפילהרמונית הישראלית).

בשנים 1937–1958 שימש כמנצח אורח בתזמורת הארץ-ישראלית (לימים התזמורת הפילהרמונית הישראלית).

ניצח באופרה העממית הארצישראלית ובאופרה הישראלית.

ב-1934 נשא את הדסה שרמן, מחלוצות החינוך המוזיקלי בישראל ולימים יושבת-ראש התאחדות הבוגרים והחניכים של הגימנסיה העברית "הרצליה".

נפטר בתל אביב ביוני 1991. נקבר בבית העלמין ירקון.

## קישורים חיצוניים
* הקונצרט הראשון של התזמורת הפילהרמונית באתר עיריית תל אביב
* ריאיון עם נעם שריף, באתר "הבמה", אוקטובר 2005

## הערות שוליים

קטגוריה:אישים הקבורים בבית הקברות ירקון
קטגוריה:אנשי העלייה החמישית
קטגוריה:חברי בלאו וייס
קטגוריה:ישראל: אופרה
קטגוריה:מוזיקאים ביישוב
קטגוריה:מוזיקאים שעזבו את גרמניה הנאצית
קטגוריה:ישראלים ילידי גרמניה
קטגוריה:מנצחים ביישוב
קטגוריה:מנצחים ישראלים
קטגוריה:ישראלים שנולדו ב-1907
קטגוריה:ישראלים שנפטרו ב-1991
אהרן הימן

הרב **אהרן הימן** (**הימאן**; בכתיב לועזי: **Hyman**; כ"ח בסיון ה'תרכ"ג, 15 ביוני 1863 – כ"ג בשבט ה'תרצ"ז, 3 בפברואר 1937) היה רב, שנודע בזכות ספרי עזר מעמיקים שחיבר על תולדות חז"ל ועל ספרות חז"ל.

## ביוגרפיה
הימן נולד בעיירה סלוצק שבתחום המושב של האימפריה הרוסית (כיום בבלארוס) למרדכי ולפייגיל דבורה. בגיל 14 למד בישיבת רבי זלמן ר' עקיבא'לעס בבוברויסק ולאחר פטירת אביו (1880) בישיבת וולוז'ין. בגיל 21 שנים, בשנת ה'תרמ"ד (1883/1884), הוסמך לרבנות על ידי גדולי רבני ליטא. רבו, הנצי"ב, שראה בו את אחד המצטיינים שבתלמידיו, שידך לו לאישה את רחל בתו של הרב ראובן לפידות. לאחר נישואיו למד אצל רבי חיים צבי ברוידא, לימים רבה של זאגר ישן.

בשנת ה'תרמ"ה (1884) נסע הימן ללונדון, ושם התקבל על ידי הקהילה וראשיה וכיהן כרב ומו"צ במשך כ-45 שנה. היה מן המייסדים של ישיבת עץ חיים בלונדון, אחת הישיבות הגדולות באנגליה. כן ייסד בלונדון את אגודת הת"ת ואת אגודת השוחטים.

בשנת 1932 עלה לארץ ישראל, והתגורר בתל אביב. נפטר ב-3 בפברואר 1937.

לרב הימן היו עשרה ילדים, ביניהם:
*  (1883 - 1938) - פוליטיקאי יהודי-קנדי.
* בתו מרים  (1887 - 1951), נישאה, ב לנדבן הארי פישל, לאחר פטירת אשתו הראשונה, ובעלה הראשון.
*  (1899 - 1981) - דיפלומט ישראלי. שירת במלחמת העולם הראשונה בגדוד קלעי המלך, במסגרת "הלגיון העברי". ב-1922 התיישב בארץ. כיהן כציר ישראל בדרום אפריקה (1952 - 1957), ואחר כך באו"ם, וב בניו יורק. 
* פרופ' דב הימן (1905 - 1997) רופא וחוקר יהדות. נינו הוא שופט בית משפט השלום בתל אביב יפו, גיא הימן.

## ספריו
* **פתשגן הכתב** - פירוש על איגרתו של רב שרירא גאון.
* **בית ועד לחכמים** - מפתח לכל אגדות חז"ל המופיעות בבבלי, בירושלמי ובמדרשים, לונדון תרס"ב.
* **תורה הכתובה והמסורה** - מראה מקומות לפסוקי התנ"ך, המופיעים בכל ספרי התורה שבעל-פה. הוצאת דביר, תל אביב, תרצ"ח.
* **[[תולדות תנאים ואמוראים]]** - בשלושה כרכים, לונדון, תר"ע. וכן 'מכון פרי הארץ', ירושלים תשמ"ז.
#### זכרונותיו
* 
* 
***מפרקי זכרונותיו של הרב אהרן הימן ז"ל: ישיבת עץ חיים בלונדון**, שנה בשנה, תשמ"ז. עמ' 270–288

## לקריאה נוספת
* 'הימן, אהרון', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 174. 
* יצחק גולדשלאג, אנציקלופדיה של הציונות הדתית, חלק ב', עמ' 68- 70.
* ש. שפרבר, **רבי אהרן הימן לעלותו מלונדון לארץ ישראל**, ההד, שנה שמינית, חוברת ד (תרצ"ג), ע' יא.

## קישורים חיצוניים

* 
* 
;כתביו
* '''בית ועד לחכמים''' - מפתח לכל אגדות חז"ל המופיעות בבבלי, בירושלמי ובמדרשים, לונדון תרס"ב.
* **תורה הכתובה והמסורה** (חלק א', חלק ב', חלק ג') - מראה מקומות לפסוקי התנ"ך, המופיעים בכל ספרי התורה שבעל-פה. הוצאת דביר, תל אביב, תרצ"ז.
* **[[תולדות תנאים ואמוראים]]**, (חלק א', חלק ב', חלק ג') בשלושה כרכים, לונדון, תר"ע.

## הערות שוליים

קטגוריה:אנשי העלייה החמישית
קטגוריה:בוגרי ישיבת וולוז'ין
קטגוריה:חוקרי יהדות בריטים
קטגוריה:רבנים אורתודוקסים
קטגוריה:רבנים ביישוב
קטגוריה:רבנים בריטים
קטגוריה:לונדון: רבנים
קטגוריה:חוקרי ספרות חז"ל
קטגוריה:אנציקלופדיסטים יהודים
קטגוריה:יהודים הקבורים בהר הזיתים: חלקות החסידים
קטגוריה:ארץ-ישראלים שנולדו ב-1863
קטגוריה:ארץ-ישראלים שנפטרו ב-1937
יאגדטיגר

היאגדטיגר (גרמנית: **Jagdtiger**) היה משחית טנקים גרמני במלחמת העולם השנייה. הוא נכנס לשירות בוורמאכט בשנת 1944, ונלחם בשתי החזיתות עד סוף המלחמה. היאגדטיגר היה כלי הרכב המשוריין הכבד ביותר שנלחם במלחמת העולם השנייה. כ-88 יחידות של היאגדטיגר נבנו.

## פיתוח
בעקבות הצלחתו של השטוג 3 כמשחית טנקים, ההנהגה הצבאית של גרמניה הנאצית החליטה לפתח תותח סער מתנייע שעשה שימוש בשלדה קיימת של טנק גרמני. כל משחיתי הטנקים הגרמנים במלחמת העולם השנייה חסרו צריח, וכתוצאה מכך יכלו לשאת תותח בעל קוטר גדול יותר. יתרון נוסף בטנק ללא צריח היה חיסכון בכסף ובזמן הייצור, מאחר שנדרשו פחות חלקים מורכבים לייצור.

בשנת 1942 ביקש המטכ"ל הגרמני להרכיב תותח בקוטר 128 מ"מ על שלדה של תותח סער. בשנת 1943 הוחלט להשתמש בשלדות של טנק הפנתר או הטיגר שעליהם יורכב תותח 128 מ"מ. שלדת הפנתר התבררה כלא מתאימה לתותח לאחר שנבנה דגם עץ של הטנק. באוקטובר 20, 1943, נבנה דגם עץ נוסף של היאגדטיגר אך הפעם על שלדת הטיגר II, והאבטיפוס הוצג לאדולף היטלר במזרח פרוסיה. הטנק כונה בתחילה בשם יאגדפנצר 6, אך לאחר מכן שונה שמו ליאגדטיגר (נמר צייד).

## מאפיינים
היאגדטיגר השתמש בשלדת הטיגר II, ובמקום צריח הורכב תא משוריין גדול על התובה. מיגונו החזיתי העבה, שהיה כמעט בלתי חדיר לנשקי הנ"ט בתקופה, הגדיל את משקלו של הכלי שעמד על כ-71 טונות, מה שהפך אותו לרכב המשוריין הכבד ביותר שנכנס לשימוש במלחמת העולם השנייה, מלבד הפאנצר סימן 8 'מאוס' שמשקלו היה כ-188 טונות, שרק שתי יחידות שלו נבנו ואלו מעולם לא השתתפו בקרב. 

מה שהפך את היאגדטיגר לאחד מכלי השריון הקטלניים ביותר היה חימושו הראשי, תותח בקוטר 128 מ"מ Pak 44 L/55, תותח הנ"ט הגדול והחזק ביותר שהותקן על כלי משוריין במלחמה, אשר היה מסוגל להשמיד כל טנק של בעלות הברית אפילו ממרחק של כ-3,500 מטרים. המחסור בצריח גרם לכך שהתותח יכל לנוע רק בכ-10 מעלות, מטרה שהייתה מחוץ לשדה האש הקטן חייבה את כל הטנק לזוז לעברה.

היאגדטיגר אמנם היה כלי מרשים מבחינת המיגון וכוח האש, אך הוא סבל ממגוון רב של בעיות מכניות וטכניות בגלל משקלו העצום והמנוע החלש שלו. המגבלות הטקטיות שלו היו ברורות, אפילו באופי הלחימה הגנתי של 1944-45. בסופו של דבר יותר יאגדטיגרים אבדו בגלל בעיות מכניות מאשר לאש האויב.

## היסטוריה קרבית
[שמאל|ממוזער|250px|יאגדטיגר המוצג במוזיאון ב[אנגליה]]

הצבא הגרמני ביקש להזמין כ-150 יאגדטיגרים, אך רק כ-88 נבנו בפועל, מפברואר 1944 עד למאי 1945. כל 88 היאגדטיגרים שנבנו שירתו ב-2 גדודי נ"ט כבדים, ה-512 וה-653. כ-20 אחוז מהטנקים הושמדו בקרב ורבים אחרים הושמדו על ידי צוותיהם שלהם בגלל תקלות מכניות או מחסור בדלק.

שלושה יאגדטיגרים שרדו את המלחמה; הראשון מוצג במוזיאון הצבאי במרילנד ארצות הברית, השני במוזיאון הטנקים בבוינגטון שבאנגליה, והשלישי במוזיאון הטנקים בקובינקה שברוסיה.

## קישורים חיצוניים

*Achtung Panzer
*Panzer World

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:משחיתי טנקים גרמניים במלחמת העולם השנייה
קיק אס

**קיק-אס** (באנגלית: **Kick-Ass**) הוא סרט גיבורי על וקומדיה שחורה המבוסס על קומיקס באותו שם מאת מארק מילר וג'ון רומיטה ג'וניור. הסרט בוים על ידי מת'יו ווהן, שהפיק את הסרט יחד עם השחקן בראד פיט, וכתב את התסריט עם ג'יין גולדמן.

הסרט מספר את סיפורו של נער רגיל ושמו דייב ליזווסקי, היוצא להיות גיבור בחיים האמיתיים, וקורא לעצמו "קיק אס". דייב נקלע למאבק גדול יותר כאשר הוא פוגש את "ביג דדי", שוטר לשעבר.

ב-2013 יצא סרט ההמשך: קיק אס 2.

## עלילה

## צוות שחקנים
*אהרון ג'ונסון - דייב ליזובסקי / "קיק אס".
*קלואי מורץ - מינדי מקרידי / "היט גירל".
*ניקולס קייג' - דיימון מקרידי / "ביג דדי", שוטר לשעבר ואביה של "היט גירל".
*מארק סטרונג - פרנק ד'אמיקו, מאפיונר וסוחר סמים.
*כריס מינץ-פלאס - כריס / "רד מיסט", בנו של פרנק ד'אמיקו.
*לינדסי פונסקה - קייטי דומה, מושא אהבתו של דייב.
*עומארי הארדוויק
*קסנדר ברקלי - הבלש ויקטור "ויק" ג'יגאנטה
*מייקל ריספולי - ביג ג'ו
*קלארק דיוק - מרטי
*אוון פיטרס - טוד
*דקסטר פלטשר - קודי

## ביקורות והכנסות
רוב הביקורות על הסרט היו חיוביות, אך נמתחה ביקורת על האלימות הפיזית והמילולית בסרט, ובמיוחד על דמותה של "היט גרל" שהוצגה כילדה קטנה ההורגת בני אדם. הסרט הגיע למקום הראשון של שוברי הקופות בארצות הברית. נכון ל-24 ביולי 2010 הסרט הכניס כ-48,071,303 דולר בארצות הברית וכ-47,960,570 דולר בחו"ל. בנוסף הכנסות הסרט ממכירות ה-DVD היו כ-17.6 מיליון דולר מה שמסכם את הכנסותיו בכ-113,643,570 דולר.

## קישורים חיצוניים

* 

קטגוריה:סרטי 2010
קטגוריה:סרטי גיבורי-על
קטגוריה:סרטי פעולה אמריקאיים
קטגוריה:סרטי פעולה בריטיים
קטגוריה:סרטי פנטזיה אמריקאיים
קטגוריה:סרטי קומדיה שחורה אמריקאיים
קטגוריה:סרטי נעורים אמריקאיים
קטגוריה:סרטי אולפני יוניברסל
קטגוריה:סרטים מבוססי קומיקס
קטגוריה:סרטי קומדיה בריטיים
קטגוריה:סרטי מת'יו ווהן
קטגוריה:סרטי פולחן
יהודה זאב ליבוביץ

ממוזער|מצבת הרב יהודה זאב ליבוביץ
הרב **יהודה זאב ליבוביץ** (בכתב יידי: **לעבאוויטש**; ו' בתשרי ה'תרפ"ב; 8 באוקטובר 1921 – כ"ז באלול ה'תש"ע; 6 בספטמבר 2010) היה מקובל שהתגורר בתל אביב ובסוף ימיו עבר לבני ברק.

## תולדותיו
נולד בכפר ליד העיר סאטמר שבטרנסילבניה לר' יחיאל צבי ליבוביץ, שהיה מלמד. בצעירותו למד אצל הרב מרדכי עזריאל ויינברגר, אב"ד מרגרטן, ואצל הרב יהודה סגל רוזנר אב"ד סקלהיד ורבי יואל טייטלבוים מסאטמר. במלחמת העולם השנייה

הרב ליבוביץ התקרב לרב יהודה צבי ברנדויין וצורף לחבורת המקובלים שעמה נמנו הרב משה יאיר וינשטוק ואחיו הרב יוסף וינשטוק. בניגוד להם, הרב ליבוביץ נותר באלמוניותו ורק מעטים עמדו על גדלותו בתורת הנגלה והנסתר.

לארץ עלו אחיו הגדולים דוד לייבוביץ הלן רייך ושרה הרצוג. יחד איתו עלתה אחותו אהובה לייבוביץ - רודבסקי ששהתה גם במחנה ההשמדה יחד עם הרב יהודה לייבוביץ. בארץ התאחדו האחים.  איבד את כל משפחתו, והוא עצמו שהה במחנות עבודה. לאחר המלחמה עלה בגפו  לישראל, נשלח על ידי הבריטים לקפריסין ולאחר קום המדינה התיישב בתל אביב.

בבואו לתל אביב דבק ברבי מאיר סג"ל לנדא מדראהביטש, והיה מאוכלי שולחנו מידי שבת בשבת, יחד עם חברת מקובלים נוספים ביניהם הרב יוסף וואלטוך והרב יוסף ברוכים.

לפני מלחמת העולם השנייה היה מאורס, אולם לאחר שכלתו נספתה בשואה לא נישא עוד. במשך עשרות שנים התגורר בגפו בחדר בודד ברחוב חברון, בצמוד לבית הקברות טרומפלדור בתל אביב, ולמחייתו עבד כמודד כבישים מטעם עיריית תל אביב.

הרב ליבוביץ שמר על קשר הדוק עם רבי אהרון רוקח, האדמו"ר מבעלז שהתגורר גם הוא בתל אביב. התכתב עם האדמו"ר רבי יקותיאל יהודה הלברשטאם מצאנז, שאף הכליל בספריו דברים משמו של הרב ליבוביץ. היה מקורב גם לאדמו"רי רוז'ין שהתגוררו בתל אביב - סדיגורה, בוהוש, הוסיאטין ווסלוי.

בתחילת שנות התשעים, עבר לגור בבני ברק, אצל נכדו של המקובל הרב חיים משה מנדל. הרב שמואל הלוי ואזנר, הרב מרדכי גרוס ואחרים נהגו לבקרו ולשוחח עמו בענייני הלכה וקבלה.

נקבר בבית הקברות ויז'ניץ בבני ברק, על קברו הוקם אוהל המהווה מוקד עליה לרגל.

בשנת 2010 הוקמו בקריית הרצוג בבני ברק, שטיבלך ובית מדרש לזכרו בשם "זיו יהודה".

## ספריו
* **תורת יהודה זאב**
* **אור לוי**
* **זיו יהודה**
* **יזל מים מדליו**

## לקריאה נוספת
*יהודה אפשטיין, **בסתר עליון** : מסכת חייו ופעליו של רבינו הקדוש והטהור רבי יהודה זאב ליבוביץ, בני ברק תש"פ.

## קישורים חיצוניים
* 

## הערות שוליים

קטגוריה:מקובלים ישראלים
קטגוריה:אישים הקבורים בבית הקברות ויז'ניץ
קטגוריה:ישראלים ילידי רומניה
קטגוריה:עולים לאחר מלחמת העולם השנייה
קטגוריה:ניצולי השואה: רומניה
קטגוריה:ישראלים שנולדו ב-1921
קטגוריה:ישראלים שנפטרו ב-2010
טוביה גפן

ממוזער|250px|הרב טוביה גפן
הרב **טוביה גפן** (1970-1870 ה'תר"ל-ה'תש"ל) היה רב אורתודוקסי אמריקאי שכיהן בניו יורק, בקנטון שבאוהיו, ובאטלנטה בארצות הברית. חבר אגודת הרבנים דארצות הברית וקנדה משנת 1904 ומחבר ספרי פלפול ודרוש.

התפרסם בין היתר בכך שהיה הרב שנתן הכשר לקוקה-קולה.

## תולדות חייו
נולד ב-1870 בעיר קובנה שבליטא לסוחר העצים יוסף גפן. אביו נפטר בבוקר שלאחר יום כיפור ה'תר"ן; ברוב הספרים שפרסם גפן הוא הזכיר את אביו. נשא לאישה את אחותו של הרב חיים רבינוביץ מטלז. 

גפן למד בישיבה בגרודנו אצל הרב אליקים שפירא בתור נער צעיר וגם למד בישיבות בסלובודקה. בנוסף על כך למד מתמטיקה, גאוגרפיה, פילוסופיה ואסטרונומיה. הוא הוסמך לרבנות בידי הרב צבי הירש רבינוביץ, בנו של רבי יצחק אלחנן ספקטור שהיה סנדקו, ובידי רבי משה דנישבסקי ורידב"ז, בשנת 1903, לפני שהיגר לניו יורק. 

בהמשך התמנה גפן לרב של שני בתי כנסת בקנטון שבאוהיו, ולאחר מכן היה רב הקהילה האורתודוקסית בעיר. בשנת 1910 קיבל הרב אזרחות אמריקאית ובאותה שנה עבר עם משפחתו לאטלנטה שבג'ורג'יה, שם נעשה רב בעיר.

### רבה של הקהילה באטלנטה
בתקופת כהונתו של גפן כרב של בית הכנסת שארית ישראל בעיר אטלנטה, האוכלוסייה היהודית שם מנתה כ-5,000 איש. במהלך כהונתו הרבה לעסוק בענייני כשרות וכשרות הבשר בעיר.

גפן ייסד את חברת ש"ס עבור קהילתו והעביר את השיעור בגמרא. כאשר גמר את הש"ס – התחיל שוב. הרב גם בנה בית ספר עבור ילדי העיר היהודים. 

בשנת 1936 העניק הרב הכשר למשקה קוקה-קולה.

בזמן מלחמת העולם הראשונה ומלחמת העולם השנייה הוקמו בעיר מחנות צבאיים ובהם חיילים רבים, והרב פתח את ביתו לכל החיילים היהודיים.

## משפחתו
לרב שמונה ילדים.

בתו, הלן, ושישה מנכדיו עלו לארץ.

## ספריו
ספרים שכתב:

*פרי הגפן
*לב יוסף (1924)
*קרני ההוד (1935)
*זיכרון בכתב - שבח להרולד הירש (1940)
*הדרת יוסף (1942)
*נחלת יוסף (1946)
*אוטוביוגרפיה, "חמישים שנה ברבנות" (1951)
*נזר יוסף - חלק ראשון - חלק שני (1963)

## קישורים חיצוניים
* 
* 
* 'גפן, ר' טוביה ב"ר יוסף', בתוך: דב ליפץ ונתן גורן (עורכים), **יהדות ליטא**, כרך ג, ספר א (תשכ"ז), עמ' 39 טור 1 (, תמונה 1237).
* 
* 

* שו"ת בנושא כשרות הקוקה קולה, מתורגם ומעובד מתוך ספרו "קרני ההוד"  
* מידע על הרב גפן 
* הכשרת קוקה קולה 
* מידע על הרב באתר של יהודי אטלנטה 

## הערות שוליים

קטגוריה:רבנים אורתודוקסים
קטגוריה:רבנים ליטאים
קטגוריה:יהודים שהיגרו מרוסיה לארצות הברית
קטגוריה:ניו יורק: רבנים
קטגוריה:אמריקאים שנולדו ב-1870
קטגוריה:אמריקאים שנפטרו ב-1970
סובורובו

**סוּבוֹרוֹבוֹ** (בבולגרית: **Суворово**) היא עיר בצפון מזרח בולגריה בשטח מחוז וארנה השוכנת 356 ק"מ צפונית מזרחית לבירה סופיה ו-34 ק"מ צפונית מערבית לבירת המחוז וארנה.

## גאוגרפיה
אזור העיר מאופיין באקלים ממוזג העיר ממוקמת על מישור בחלק הדרום מערבי של רמת דוברוג'ה. 61% משטח הרשות המקומית מיושב או מעובד, 15% משטחיה מיוערים ו-4.3% מהשטח הן דרכים סלולות. הקרקע משופעת באבני גיר באזורים מסוימים ובחלקם קיימת קרקע פורייה עשירה בהומוס ומתאימה לגידולים חקלאיים.

## היסטוריה
במהלך המאה ה-16 בעת שלטון האימפריה העות'מאנית בבולגריה נוסד במקום כפר חקלאים קטן בשם קוזלודז'ה. העיר המודרנית נקראת על שמו של הגנרל הרוסי אלכסנדר סובורוב אשר ב-9 ביוני 1774 במהלך המלחמה העות'מאנית-רוסית (1768–1774) הביס את העות'מאנים בקרב קוֹלוּדְזָ'ה שנערך בסמוך למקום. במהלך המלחמה העות'מאנית-רוסית (1877–1878) נכבש שוב המקום על ידי צבא האימפריה הרוסית והפך מתוקף סיכומי קונגרס ברלין, חלק מנסיכות בולגריה.

## כלכלה
אזור סובורובו הוא חקלאי ברובו ומהווה מרכז אזורי לחקלאות אורגנית בתחום הפירות והירקות. בעיר תחנת רכבת ודרכה עוברים קווים ישירים לווארנה ודובריץ'. כמו כן קיימת רשת כבישים בין עירוניים לאותם היעדים. במהלך העשור השני של המאה ה-21 מתוכננת הקמתה של תחנת כוח בסמוך לעיר, שתפעל באמצעות אנרגיית רוח ותספק חשמל בהספק של 60 מגה וולט אמפר.

## מוסדות ציבור חינוך ואמנות
בעיר קיימות 2 ספריות, 2 בתי ספר יסודיים, בית ספר תיכון ומרכז קהילתי אחד. בעיר פועלת להקת תיאטרון שנוסדה ב-1905 וכן קיים בה מוזיאון היסטורי.

## קישורים חיצוניים

* 

קטגוריה:ערי מחוז וארנה
בשר על גבי גחלים

**בשר על גבי גחלים** הוא חיבור אבוד בנושא הלכה, מאת מחבר לא ידוע. נשארו ממנו שרידים – עשרות תשובות ופסקים – במקורות שונים, בדפוס ובכתבי יד, והוא נזכר לראשונה בחיבוריהם של חכמי אשכנז מהמאה ה-11.

## שם הספר ותוכנו
יש שכתבו שמקורו של שם הספר הוא בפסיקה הפותחת את הספר, בקשר לשאלת בישולי גויים, ומובאת גם בתלמוד בבלי: .

המהרי"ל כתב "נקרא ספר בשר על גבי גחלים מפני שמה שכתוב בו יש סברא וטעם כבשר הנצלה על גבי גחלים" וכן כתב החיד"א.

## אזכורים
הספר נזכר ברבים מספרי הראשונים, ביניהם בפירוש התוספות על מסכת יבמות, וכן בספר אור זרוע, מהרי"ל, הרוקח ועוד רבים.

## זהות המחבר
זהותו של מחבר הספר אינה ידועה. באחד מכתבי היד ("הגהות מרדכי הגדול") יוחס הספר לחכם בשם "רב ביבי גאון". חכם בשם דומה, רב ביבוי הלוי היה גאון סורא בין 777 ל-788, אך בספר מובאת גם תורתם של גאוני בבל שלאחריו, כגון רב נטרונאי גאון ורב נחשון גאון. מכל מקום, לדעת רוב החוקרים מקורו של הספר הוא בבבל.

כנגד דעה זו יצא אברהם גרוסמן, ולדעתו הוא חובר באשכנז באמצע המאה ה-11, ואפשר שמחברו (מלקטו) היה רבי יעקב בן יקר. את דעתו זו הוא תומך בכמה סיבות:

* החיבור נזכר רק על ידי חכמי אשכנז וצרפת;
* ספר שלשלת הקבלה כותב שקבלה בידו שחיברו רבנו תם, ומכיוון שספר זה הוזכר עוד לפני תקופת רבינו תם, וגם רבי יעקב בר יקר כונה בשם רבינו תם, הרי שלכך כוונתו.
* חלק מדברי התורה המובאים בו בסתם הם של חכמי אשכנז הראשונים, כגון תשובות של רבי משולם בן קלונימוס ורבי משולם ברבי משה;
* חלק מהמקורות המובאים בו אינו הולם את שיטתם של גאוני בבל;
* סגנונו שונה בהרבה מקומות מסגנונם של חכמי בבל, ובפרט הכתיבה בגוף ראשון יחיד, שלא הייתה מקובלת על הגאונים (שאת תשובותיהם היו כותבים בגוף ראשון רבים).

גרוסמן משער שהכינוי "רב ביבי" הוא שיבוש של ראשי התיבות "רב' יב"י" - רבנו יעקב בן יקר.

## לקריאה נוספת

* **תשובות הגאונים החדשות**, מהדורת שמחה עמנואל, ירושלים תשנ"ה, עמ' 109–116, סי' קד-קיג
* יעקב נחום אפשטיין, 'על הספר "בשר על גבי גחלים"', בספרו: **מחקרים בספרות התלמוד ובלשונות שמיות**, א, ירושלים תשמ"ד, עמ' 277-274*
* אברהם גרוסמן, **חכמי אשכנז הראשונים**, מהדורה שלישית, ירושלים תשס"א, עמ' 255–257, 444
* ישראל מ' תא-שמע, **מנהג אשכנז הקדמון**, ירושלים תשנ"ב, עמ' 120, 238-237
*שמחה עמנואל, ספר ׳בשר על גבי גחלים׳ ותרומתו לחקר עולמם של חכמי אשכנז הראשונים, בתוך: **ברכות לאברהם**, האקדמיה הלאומית הישראלית תשע״ט, עמ 42-23.

## קישורים חיצוניים

* , מתוך ספרו של אברהם גרוסמן, "חכמי אשכנז הראשונים", ירושלים תשמ"א
* 
* פרופ' שמחה עמנואל, ספר 'בשר על גבי גחלים' ותרומתו לחקר עולמם של חכמי אשכנז הראשונים, הרצאה מצולמת באתר יוטיוב, 7 באפריל 2016
* 

## הערות שוליים

קטגוריה:ספרי הלכה
קטגוריה:יצירות שמחברן אינו ידוע
קטגוריה:ספרות יהודית של ימי הביניים
קטגוריה:יצירות אבודות
נחל חבר

ממוזער|250px|שמאל|תצפית אל נחל חבר
**נַחַל חֶבֶר** הוא נחל אכזב ארוך ותלול בדרום מדבר יהודה. ראשיתו של הנחל בתל זיף ובחורבת אריסטובוליה שבדרום מזרח הר חברון, וסופו בחיבור לים המלח, מדרום לנחל ערוגות ומצפון לנחל משמר. אורכו של הנחל כ-17 ק"מ, ושטח אגן ההיקוות שלו כ-180 קמ"ר.

## גאוגרפיה
עם התחתרותו של הנחל בגיר הקשה של במת השוליים המזרחיים של מדבר יהודה, משתנה הנחל מערוץ רדוד לנקיק צר ועמוק. בנקיק מספר מפלים קטנים, שביניהם גבים ענקיים, האוגרים מים רבים. נקיק זה מביא את הנחל למפל הגדול שלו - גובהו למעלה מ-100 מטרים. בתחתית המפל גומחה גדולה, שנוצרה על ידי המים ששחקו את השכבה התחתונה בקיר המפל הבנויה מסלע רך יותר. סמוך לתחתית המפל, נובע מעין עונתי. בהמשך הנחל עוד שני מפלים, גובה הגדול שבהם כ-50 מטרים. אורך הקניון כולו, עד ליציאתו מתחומי מצוק ההעתקים - כ-5 ק"מ.

יובלו החשוב של נחל חבר הוא נחל חולד. שמו של הנחל נגזר משמה של העיר חברון שהשתמר בשם הערבי "ואדי חברה". שם נוסף של הנחל הוא "ואדי אלחייאת" - נחל הנחשים.

## ארכאולוגיה
במצוקי נחל חבר נמצאו ממצאים ארכאלוגיים חשובים, בשתי מערות: מערת האימה הנמצאת במצוק הדרומי של הנחל, ומערת האיגרות הנמצאת במצוק הצפוני. מעל שתי המערות נתגלו מחנות מצור רומיים. במערות עצמן נמצאו מסמכים וחפצים מתקופת מרד בר כוכבא, ושלדי אדם רבים - מאנשי בר כוכבא ומשפחותיהם. במערת האיגרות נמצא ארכיון מכתבים מסודר של אישה בשם בבתא בת שמעון, וכן נמצאו אגרות רבות שכתב שמעון בר כוסבא (בר כוכבא) לפרנסי עין גדי מטעמו - יהונתן בן בעיה ומסבלה בן שמעון.

עצמות האנשים שנמצאו במערות נקברו בשנת 1982 על שפתו הצפונית של אפיק הנחל בטקס צבאי מלא ביוזמתו של הרב גורן.

## היסטוריה
באוגוסט 1964 פעלה הוועדה הציבורית לסימון שבילים לסמן שבילים בנחל חבר.


קובץ:IHM נחל חבר 3.jpeg|alt=
קובץ:IHM נחל חבר 8.jpeg|alt=
קובץ:IHM star 7.jpeg|alt=
קובץ:Nahal Hever (997009858484405171.jpg|alt=
קובץ:Nahal Hever (997009858485105171.jpg|alt=
קובץ:Nahal Hever (997009157385905171.jpg|alt=|חפירה ארכאולגיות בנחל חבר, מאי 1955
קובץ:Nahal Hever (997009858312005171.jpg|alt=|חפירה ארכאולגיות בנחל חבר, 1955
קובץ:Nahal Hever (997009858311705171.jpg|alt=|חפירה ארכאולגיות בנחל חבר, 1955
קובץ:Nahal Hever (997009858376705171).jpg|alt=|חפירה ארכאולגיות בנחל חבר, מאי 1957
קובץ:Nahal Hever (997009858312305171.jpg|alt=|חפירה ארכאולגיות בנחל חבר, מאי 1955


## ראו גם
*מערת האימה
*מערת האיגרות
* קברות המורדים מעל נחל חבר
* רמת חבר

## קישורים חיצוניים

* 

## הערות שוליים

קטגוריה:בר כוכבא
קטגוריה:נחלי ישראל הנשפכים לים המלח
קטגוריה:מדבר יהודה: נחלים
נמל התעופה הבין-לאומי טניאנטה לואיס קנדלריה

**נמל התעופה הבין-לאומי טניאנטה לואיס קנדלריה** (בספרדית: **Aeropuerto Internacional Teniente Luis Candelaria**), המוכר גם כ**נמל התעופה של בארילוצ'ה**, הוא נמל התעופה העיקרי של העיר בארילוצ'ה שבפרובינציית ריו נגרו בארגנטינה. הוא ממוקם כ-13 ק"מ ממזרח לעיר, ליד אגם נאוול ואפי, סמוך לגבול ארגנטינה - צ'ילה.
ממוזער|חזית הכניסה לטרמינל
בשנת 2007 עברו בנמל התעופה 724,010 נוסעים, ובכך הוא מהווה נמל התעופה הרביעי בארגנטינה מבחינת עומס תנועת נוסעים.

נמל התעופה נקרא על שם הלוטננט לואיס קנדלריה ששירת בצבא ארגנטינה, וב-13 באפריל 1918 היה האדם הראשון שחצה את הרי האנדים דרך האוויר.

מנמל התעופה יוצאות טיסות ל-13 יעדים בארגנטינה ולשמונה יעדים במדינות השכנות: ברזיל, צ'ילה ואורוגוואי. רוב הטיסות הבינלאומיות מתבצעות בעיקר בחורף, בשל אתרי הסקי הנמצאים בעיר שמושכים את התיירים.

## קישורים חיצוניים

* אתר נמל התעופה
[ימין|ממוזער|150px|[לוטננט לואיס קנדלריה, שעל שמו נקרא נמל התעופה]]

טניאנטה לואיס קנדלריה
קנדלריה
קטגוריה:בארילוצ'ה
בעיית הבקר של ארכימדס

**בעיית הבקר של ארכימדס** היא בעיה באנליזה דיופנטית העוסקת במספר ראשי הבקר של אל השמש הרועים, כביכול, בסיציליה. הבעיה מיוחסת לארכימדס, אף כי יש על-כך עוררין.

הבעיה מבקשת למנות את בני הבקר, פרות ושוורים בארבעה צבעים, כשהיא משווה בין מספר בעלי החיים מכל מין וצבע. מכיוון שמספר בני הבקר מכל סוג הוא שלם, יוצרים התנאים מערכת של משוואות דיופנטיות בשמונה נעלמים.

פתרון הבעיה מעלה שגודל העדר הוא מספר בן 206544 ספרות לפחות. אפילו בגרסה מצומצמת, שבה יש תנאים ליניאריים בלבד, כולל הפתרון הקטן ביותר כ-50 מיליון בני בקר.

## היסטוריה

בעייתו של ארכימדס, שפרטיה נשכחו והתגלו רק במאה ה-18, הפכה לשם דבר: בעיה חישובית קשה במיוחד הייתה זוכה בספרות העתיקה לכינוי Problema Bovinum, "בעיית שוורים". 

ב-1769 מונה המחזאי גוטהולד אפרים לסינג לספרן בספרייתו של ההרצוג אוגוסט שבעיירה וולפנביטל, גרמניה, שבה היו כתבי יד יווניים ורומיים רבים. ב-1773 פרסם לסינג תרגום של כמה מכתבי היד האלה, עם הערות. ביניהם נמצא שיר בן 22 בתים ביוונית עתיקה, המבקש למצוא את גודל עדר הבקר של אל השמש. בכותרת לשיר נאמר שהוא נשלח על ידי ארכימדס לאסטרונום הגדול ארטוסתנס, על מנת שהמתמטיקאים של אלכסנדריה ילמדו אותו. הבעיה לא נזכרה בכתבי המתמטיקאים היווניים, ולכן היו חוקרים, ולסינג ביניהם, שהטילו ספק בייחוסה לארכימדס.

## הבעיה

גרסה מקוצרת של הבעיה פרסם נֶסֶלמן (Nesselmann) ב-1842, בגרמנית. גרסה זו מבקשת מן הקורא "... מנה את מספר בני-הבקר אשר לשמש, הרועים בסיציליה, וצבעים להם ארבעה: לבנים כחלב, שחורים, נקודים וחומים ...", ומספקת אילוצים כגון "מספר השוורים הלבנים יגדל במחצה ושליש [היינו ב-5 שישיות של] מספר השחורים ממספר החומים", וכן הלאה. המשוואות האלה מהוות מערכת משוואות ליניארית שאפשר לפתור בקלות יחסית; מספרם הכולל של בני הבקר, לפיה, הוא כפולה של 50,389,082.

הבעיה ממשיכה: "אם תוכל, רעי, למנות את העדרים בזכר ובנקבה; באשר אף אם רב כחך במספר, לא יגיע עד הנה:", ומוסיפה עוד שני תנאים - מספר השוורים השחורים והלבנים, יחד, הוא ריבועי; ומספר הנקודים והחומים הוא משולשי. תנאים אלו מוסיפים זוג אילוצים ריבועיים, שאותם אפשר לתרגם למשוואת פל \ x^2 - D y^2 = 1, כאשר \ D = 4729494 = 2 \cdot 3 \cdot 7 \cdot 11 \cdot 29 \cdot 353. הופעה זו של משוואת פל, שלא הייתה ידועה במערב עד המאה ה-18, היא סיבה נוספת לחשוד שלא מדובר במתמטיקה בת דורו של ארכימדס.

כיוון שהבעיה דורשת חישוב במספרים מרובי ספרות, היא נותרה בלתי פתורה עד ש-A. Amthor תיאר ב-1880 דרך למצוא את הפתרון הכללי, העולה לכ-\ 7.76\cdot 10^{206544} פרות ושוורים, והתוצאה המדויקת חושבה בעזרת מחשב ב-1965. חבילות-תוכנה מודרניות המסוגלות לאריתמטיקה במספרים גדולים, יכולות להציג את מאות אלפי הספרות של הפתרון, ללא קשיים מיוחדים.

## מקורות

* Heinrich Dorrie, 100 Great Problems of Elementary Mathematics: Their history and solution; Dover ed. 1965, pp. 3-7
* H. W. Lenstra, Solving the Pell Equation. Notices of the American Mathematical Society 29 (2): 182–192, 2002  . 

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:משוואות דיופנטיות
קטגוריה:מספרים גדולים
קטגוריה:ארכימדס
9K115 מטיס

**9K115 מֵטיס** הוא טיל נ"ט דור ב' לטווח קצר/בינוני מתוצרת רוסיה. כינויו של הטיל בקוד דיווח נאט"ו הוא **AT-7 סקסהורן**.

## מאפייני הטיל
הטיל בצורתו החיצונית דומה מאוד לפאגוט, אך הוא קל הרבה יותר בעיקר בגלל העובדה שהוא מכיל פחות דלק. צמצום כמות הדלק הקטין את הטווח של הטיל ל-1,000 מטר. 

במהלך שנות ה-80 פותח דגם מתקדם לטיל, 9M131M (הנקרא לפעמים מטיס-2). הטיל החדש נורה מאותו המשגר, אך הוא גדול יותר וכבד יותר, דבר המאפשר לו להיות בעל טווח ארוך יותר וראש קרב גדול יותר. הטיל מטיס-M קיבל את קוד דיווח נאט"ו **AT-13 סקסהורן-2**.

ההנחיה של הטיל, דור ב' (הנחיה חצי-עצמאית), מבוססת על הנחיית תיל בשילוב תת-אדום. ההנעה היא הנעה דו-שלבית: התנעה ראשונית משגרת את הטיל, ואז מוצת המנוע העיקרי. בצורה כזו ניתן לשגר גם ממקומות סגורים, מבלי שמפעיל הטיל ייפגע מבעירת המנוע (הנעה כזו קיימת, למשל, גם בטיל הג'אוולין האמריקאי).

הודות למשקלה הקל ולממדיה הקטנים של המערכת, צוות של שני חיילים יכול להפעיל את המערכת, כאשר חייל אחד נושא את המשגר עם טיל, וחייל נוסף סוחב איתו שלושה טילים. 

מערכת המטיס כוללת:
* טיל נ"ט - 9M131
* משגר - 9P151
* מערכת הנחיה - 9S816.

הטיל נמצא בצבא רוסיה ובצבאות נוספים כגון צבא סוריה, פולין, קרואטיה ואיראן.

## ראו גם
* 9K115-2 מטיס-M

## קישורים חיצוניים

קטגוריה:טילים נגד טנקים רוסיים וסובייטיים
קטגוריה:טילים נגד טנקים מהדור השני
האגודה האמריקאית לייעוץ

**האגודה האמריקנית ל** (באנגלית: **American Counseling Association**, בראשי תיבות: **ACA**) היא אגודה מקצועית המייצגת את היועצים בארצות הברית. באגודה חברים כ-45 אלף יועצים ממגוון תחומי ייעוץ, ובכך היא מהווה את האגודה הגדולה בעולם ליועצים מקצועיים.

מטרתה המוצהרת של האגודה היא "להגביר את איכות החיים בחברה באמצעות קידום התפתחותם של יועצים מקצועיים, קידום מקצוע הייעוץ, ושימוש במקצוע ובפרקטיקות של הייעוץ כדי לקדם כבוד כלפי יושרה וגיוון אנושי".

האגודה נוסדה בשנת 1952 בשם "American Personnel and Guidance Association" (APGA), כמיזוג של ארבע אגודות מקצועיות, שעסקו בהדרכה מקצועית, הדרכה וייעוץ, הדרכת מורים וסגל קולג'ים. ארבע אגודות עצמאיות כינסו ועידה משותפת בלוס אנג'לס, קליפורניה: האיגוד הלאומי להדרכה תעסוקתית (NVGA), האיגוד הלאומי למאמני הדרכה ומדריכים (NAGCT), איגוד כוח האדם לתלמידים לחינוך מורים (SPATE) ואגודת כוח האדם במכללה. הם הקימו את איגוד כוח האדם וההדרכה האמריקני (APGA), לימים החליפו שמות בשנת 1983 לאיגוד האמריקני לייעוץ ופיתוח. ב -1 ביולי 1992, האגודה שינתה את שמה לאיגוד הייעוץ האמריקני (ACA) כדי לשקף את הקשר המשותף בין חברי האגודה וכדי לחזק את אחדות המטרה שלהם. ב-1983 שונה שמה של האגודה ל-"American Association of Counseling and Development" (AACD), וב-1992 שונה שמה שוב, לשם הנוכחי.

הנהלת האגודה ממוקמת בעיר אלכסנדריה בווירג'יניה. בנוסף לאגודה קיימים 56 סניפים ברחבי ארצות הברית ומדינות נוספות בעולם. האגודה כוללת 19 מחלקות המתמחות בתחומי ייעוץ ספציפיים, כגון ייעוץ חינוכי, יצירתיות בייעוץ, ייעוץ בסוגיות להט"ב, סוגיות אתיות ודתיות בייעוץ, וכן ייעוץ בתחומי ממשל, בריאות הנפש, שיקום, עבריינות והתמכרות, עבודה קבוצתית, טיפול משפחתי וזוגי, התפתחות קריירה והכוונה לבחירת מקצוע, ועוד.

## קישורים חיצוניים
* 

## הערות שוליים

ייעוץ, אמריקאית
קטגוריה:ארצות הברית: ארגוני בריאות ורפואה
ייעוץ, אמריקאית
דווניה

**דווניה** (בבולגרית: **Девня**) היא עיר בצפון מזרח בולגריה בשטח מחוז וארנה השוכנת 354 ק"מ צפונית מזרחית לבירה סופיה ו-25 ק"מ מערבית לבירת המחוז וארנה.

## היסטוריה
ב-106 הוקמה בסמיכות למיקום העיר המודרנית מצודה רומית בשם **מרטיאנופוליס** על ידי הקיסר הרומי טראיאנוס ונקראה על שם אחותו של הקיסר. במהלך המאה ה-5 הוחרבה המצודה. במהלך המאה ה-9 הקים אומורטאג חאן האימפריה הבולגרית הראשונה מצודת דרכים במקום. במהלך המאה ה-14 נכבש האזור על ידי האימפריה העות'מאנית ובתעודות עות'מאניות מהמאה ה-17 מצוי תיעוד ל-3 כפרים באזור: דווניה, כפר הנהר דווניה ופובליאנובו.

ב-1652 ציין נוסע עות'מאני בשם אווליה צ'לבי שבמקום יש 40 עד 50 טחנות רוח המשמשות מרכז טחינה אזורי של תבואה, גם לחקלאים מאזור דוברוג'ה. במהלך המלחמה העות'מאנית-רוסית (1828–1829) נהרסו מרבית הטחנות באזור. החל מראשית המאה ה-19, עידן התחייה הלאומית הבולגרית החלו לגלות עניין בממצאים הארכאולוגיים שבמקום ונערכו מספר חפירות שקשרו את השרידים לעיר העתיקה מרטיאנופוליס. לאחר המלחמה העות'מאנית-רוסית (1877–1878) עבר האזור מתוקף סיכומי קונגרס ברלין לחזקת נסיכות בולגריה. ב-27 באוגוסט 1969 החליטה הממשלה הבולגרית לאחד את שלושת הכפרים לעיר אחת שכונתה דווניה.

## כלכלה
באזור העיר קיימים מפעלים לעיבוד סוכר, יצור דשנים, כימיקלים וחומרי בניין. העיר ממוקמת בסמיכות לעורקי התחבורה מספר 7 ו-8, של נתיבי התעבורה הפאן-אירופיים. חלק נכבד מתעסוקת העיר נסמכת על קומפלקס הנמלים בעיר וארנה.

## גאוגרפיה
דווניה ממוקמת בעמק ובסמוך אליו עובר תוואי הנהר דווניה. בעיר שורר אקלים ממוזג והטמפרטורה השנתית הממוצעת היא 11oc. דווניה נודעת במעיינות הרבים הנובעים בסביבתה ומשמשים כמקור מי שתייה והשקייה חקלאית. הקרקע פורייה ועשירה ברקבובית.

## קישורים חיצוניים

* 

## הערות שוליים

קטגוריה:ערי מחוז וארנה
קטגוריה:יישובים שהוקמו ב-1969
ג'ורג' אבלה

**ג'ורג' אבלה** (במלטית: **Ġorġ Abela**, באנגלית: **George Abela**; נולד ב-22 באפריל 1948) הוא נשיא מלטה לשעבר.

## ביוגרפיה
אבלה נולד בעיר  שבמלטה. הוא סיים את לימודי המשפטים באוניברסיטת מלטה בשנת 1975 ומיד לאחר מכן מונה ליועץ המשפטי של הסתדרות העובדים המלטזית הכללית. בשנת 1982 מונה ליושב ראש ההתאחדות לכדורגל המלטזית. בתפקידו זה עסק אבלה רבות בשיפור תנאי האימונים של נבחרת הכדורגל המלטזית וקידם רבות את מעמדה הבינלאומי של הנבחרת.

בשנת 1992 מונה אבלה לסגן מזכ"ל מפלגת הלייבור המלטזית ולאחראי על קשרי החוץ של המפלגה. לאחר ניצחון מפלגת הלייבור בבחירות הכלליות שהתקיימו בשנת 1996 מונה ליועצו המשפטי של ראש ממשלת מלטה אלפרד סנט. שנה לאחר מינויו התפטר אבלה מתפקידו עקב חילוקי דעות קשים עם סנט. לאחר התפטרותו ניתק אבלה את קשריו עם מפלגת הלייבור המלטזית וחזר לעיסוקו כעורך דין פרטי.

בשנת 2008 שב אבלה לפעילות פוליטית והתחרה על תפקיד מנהיג מפלגת הלייבור המלטזית. לאחר כישלונו בבחירות אלה, מונה אבלה על ידי מנהיג המפלגה החדש, ג'ורג' מוסקט, לאחראי על קשרי החוץ של המפלגה.

בשנת 2009 הציע ראש ממשלת מלטה, לורנס גונצי, את אבלה כמועמדו למחליפו של נשיא מלטה, אדוארד פנק אדאמי, שסיים את תקופת כהונתו. היה זה פעם ראשונה במלטה בו הציע ראש ממשלה מועמד לנשיאות מהאופוזיציה. אבלה נבחר לנשיא ברוב קולות בפרלמנט המלטזי, בחירה אשר סימלה במידה רבה את הפופולריות הרבה לה זוכה אבלה מצד אוכלוסיית המדינה.

בשנת 2014 הוחלף על ידי מארי לואיז קוליירו פרקה.

אבלה נשוי למרגרט, עובדת באוניברסיטה העתיקה של מלטה ומנהלת משרד עורכי הדין של המשפחה. בנו, רוברט אבלה, הוא ראש ממשלת מלטה החל מינואר 2020.

## קישורים חיצוניים

קטגוריה:נשיאי מלטה
קטגוריה:עורכי דין מלטזים
קטגוריה:ילידי 1948
ראשוני סיבובי

**מספר ראשוני סיבובי** הוא מספר ראשוני שאם מסובבים את ההצגה העשרונית שלו על ידי העברה של קבוצת ספרות מן הסוף להתחלה, מתקבל תמיד מספר ראשוני. התכונה תלויה בבסיס ההצגה, וייתכן שמספר יהיה ראשוני סיבובי בבסיס אחד ולא בבסיס אחר.

לדוגמה, המספר 1193 הוא ראשוני סיבובי, כיון שהוא ראשוני וגם 1931, 9311, ו-3119 הם מספרים ראשוניים.

המספרים מסוג זה הידועים כיום הם:

2, 3, 5, 7, 11, 13, 17, 37, 79, 113, 197, 199, 337, 1193, 3779, 11939, 19937, 193939, 199933, R19, R23, R317, R1031


Rn מבטא מספר שכל n ספרותיו הן 1 (לדוגמה R2=11).

לא ידועים יותר מספרים מסוג זה עד 1022.

כתכונה התלויה בשיטת הספירה, לא מיוחסת לה חשיבות מתמטית, והעיסוק בראשוני סיבובי הוא במסגרת העיסוק בשעשועי מתמטיקה.

## קישורים חיצוניים
* 
* 

קטגוריה:תכונות התלויות בבסיס הספירה
קטגוריה:מספרים ראשוניים
מרוקו באירוויזיון

**[[מרוקו]]** נטלה חלק ב**[[תחרות הזמר של האירוויזיון|אירוויזיון]]** בפעם הראשונה ועד כה היחידה, ב-1980 עם השיר "Bitaqat Hub" שביצעה הזמרת סמירה סעיד בשפה הערבית.
[ממוזער|שמאל|240px|סמירה סעיד ב[האג (1980)]]

## השתתפות
רשות השידור המרוקאית, SNRT, הצטרפה לתחרות ב-1980, ובכך הפכה מרוקו למדינה האפריקאית הראשונה והמדינה הערבית הראשונה שמצטרפת לתחרות. כמו כן, הייתה מרוקו למדינה הראשונה אשר שלחה לתחרות שיר בערבית.

מרוקו שלחה לאירוויזיון את השיר "Bitaqat Hub" ("מכתב אהבה") אשר ביצעה סמירה סעיד, זמרת מפורסמת ומצליחה במדינה. השיר קיבל רק שבע נקודות באירוויזיון, כולן מאיטליה, והוא סיים במקום ה-18, מקום אחד בלבד לפני פינלנד שסיימה במקום האחרון.

## הפרישה מהתחרות
לאור המיקום הנמוך בו סיימה מרוקו את התחרות ב-1980, הודיעה רשות השידור המרוקאית כי בשל הצהרה מלכותית של המלך חסן השני, מרוקו תפרוש מהתחרות הבאה וכן משאר התחרויות בעתיד. הפרישה כנראה נבעה גם עקב העובדה כי ישראל נוטלת חלק בתחרות, שהוחרמה באותה תקופה על ידי מדינות ערב. ייתכן שהסיבה הנוספת לאי חזרתה של מרוקו, היא בשל תמיכת האירוויזיון בקהילת הלהט"ב, קהילה אשר מהווה לא חוקית ולא מקובלת במרוקו.

## אפשרות חזרה לאירוויזיון בעתיד
רשת שידור מתחרה ל-SNRT, רשת 2M TV, חשפה את כוונתה להצטרף לאיגוד השידור האירופי. 2M TV היא מקור של חופש דיבור ושבירת טאבו שקיימת במרוקו ואצל המהגרים המרוקאים ברחבי אירופה, והיא יכולה להעניק הזדמנות נוספת למרוקו ליטול חלק בתחרות. 2M TV נמצאת בתהליכי הצטרפות לאיגוד השידור האירופי, וכשתסיים את התהליכים תוכל לשקול הצטרפות לאירוויזיון.

בעקבות נרמול היחסים בין המדינות כחלק מהסכם ישראל–מרוקו שנחתם ב-2021 מעריצי האירווזיון מרחבי העולם קראו למרוקו לשוב לתחרות באירוויזיון 2022 אך רשות השידור המרוקאית טרם הצהירה דבר בעניין חזרה לתחרות.

## השיר שייצג את מרוקו באירוויזיון

## קישורים חיצוניים
* 
*האתר הרשמי של מרוקו באירוויזיון - אתר האינטרנט הרשמי של האירוויזיון
*האתר הרשמי של רשות השידור המרוקאית - אתר האינטרנט הרשמי של רשות השידור המרוקאית
*היסטוריית ההצבעות של מרוקו באירוויזיון
*מילים לשירים שייצגו את מרוקו באירוויזיון

## הערות שוליים

*
קטגוריה:אירוויזיון לפי מדינה
אירוויזיון, מרוקו
אירוויזיון
קולין גילון

**קולין גילון** (4 בינואר 1909 - 10 באפריל 1961) היה משפטן ישראלי ופרקליט המדינה השלישי.

## ביוגרפיה
גילון נולד בשם **קולין גלוקמן** (Colin Gluckmann) ביוהנסבורג שבדרום אפריקה. אביו היה עורך דין ואמו עמדה בראש קרן קיימת לישראל בדרום אפריקה. למד בבית ספר אנגלי, וסיים לימודי משפטים באוניברסיטת ויטווטרסראנד ביוהנסבורג, לצד פעילות בתנועה הציונית "הבונים". בשנת 1937 עלה לארץ ישראל, נישא ועבד בעריכת דין במשרד שניהל יחד עם אשתו בשם גלקמן את פרומקין.

בתקופת מלחמת העולם השנייה הצטרף לצבא הבריטי ויצא לשרת כקצין בבריגדה היהודית. במלחמת העצמאות שירת בצה"ל בדרגת רב-סרן, ובסוף המלחמה היה קצין קשר ישראלי ראשי לאו"ם. עם שחרורו חזר לעבוד לתקופה קצרה כעורך דין פרטי, אך עוד בשנת 1949 הצטרף לשירות המדינה והיה סגן פרקליט המדינה. בשנת 1953 מונה לראש הפרקליטות וכיהן בתפקיד עד מותו, בשנת 1961. במשפט של נאשמי טבח כפר קאסם הוא הופיע מטעם התביעה לצדו של התובע הצבאי הראשי, משה דוד. לצורך כך הוא גויס לצה"ל והוענקה לו דרגת סגן-אלוף.

נפטר מסרטן ריאות בגיל 52, ונקבר בבית הקברות סנהדריה לצד קברו של חותנו השופט פרומקין. הלווייתו התקיימה ביום בו נפתח משפט אייכמן, ולכן תחילת הישיבה השנייה – ישיבת אחר הצהריים – התחילה מאוחר על מנת שהשופטים יוכלו לקחת חלק בהלוויה.

## חיים אישיים
גילון היה נשוי לסעדה פרומקין, בתם של השופט גד פרומקין ושל חנה, בת אהרן אייזנברג, איש העלייה הראשונה וממקימי המושבה רחובות. סעדה גילון הייתה המשנה ליועץ המשפטי לממשלה.

ילדיו הם השופט אלון גילון, יעל שילוח וכרמי גילון. השף קולין גילון, בנו של אלון נקרא על שמו.

## קישורים חיצוניים
* 
* 

## הערות שוליים

קטגוריה:לוחמי הבריגדה היהודית
קטגוריה:פרקליטי המדינה
קטגוריה:אנשי העלייה החמישית
קטגוריה:ישראלים ילידי דרום אפריקה
קטגוריה:משפחת אהרן אייזנברג
קטגוריה:משפחת ב"ק
קטגוריה:משפחת פרומקין
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1909
קטגוריה:ישראלים שנפטרו ב-1961
קטגוריה:ישראלים שנפטרו מסרטן הריאה
קטגוריה:בוגרי אוניברסיטת ויטווטרסראנד
ארווין שמרון

**ארווין שאול שִׁמְרוֹן** (**שיוביץ**; 14 בינואר 1919 – 31 במאי 1978) היה עורך דין ישראלי ופרקליט המדינה השני.

## ביוגרפיה
שמרון נולד בווינה שבאוסטריה.

עם הקמת המדינה שימש כסגן פרקליט המדינה, ובין השנים 1950–1953 עמד בראש הפרקליטות. בתקופה זו התנהל משפט הרצח בגן מאיר.

בשנת 1953 הקים משרד עורכי דין, שהתפתח למשרד שמרון, מלכו, פרסקי ושות', בראשו עמד עד לפטירתו.

בין המשפטים שניהל היו משפט לילהאמר באוסלו, הגן על מיכאל צור, על יהושע בן-ציון, והשתתף במשפט תל-גיבורים, ממשפטי השוחד הגדולים בישראל. משרדו היה הראשון בישראל שהתמחה בתחום האנרגיה. בין היתר, טיפל בליווי כמה מקידוחי הנפט והגז הראשונים שבוצעו בישראל, ליווה חקיקת נפט והסכמים בינלאומיים בתחום הנפט, לרבות בקשר עם שדות הנפט בסיני. שמרון אף עמד בראש ועדת חקירה למשק הגז.

בשנת 1976, עמד בראש ועדת שמרון, שהוקמה כדי לבחון הצעות לתכנון רחבת הכותל המערבי. הוועדה המליצה על אימוץ התוכנית של האדריכל משה ספדיה (שלבסוף לא יושמה בפועל).

בשנת 1977 מונה על ידי ממשלת ישראל לראש הוועדה לבירור נושא הפשיעה בישראל.

בשנת 1970 הצטרף עורך הדין יצחק מולכו למשרד ולאחר מותו של שמרון הוא הפך לשותף הבכיר. אחד משותפיו לדרך היו עו"ד אריה נוביק, שהקים משרד חדש לאחר מותו של שמרון.

ארווין שמרון נפטר מאוטם שריר הלב ב-31 במאי 1978, בגיל 59. הותיר אישה, רחל לבית טייטל (אחייניתו של נתן מיליקובסקי), בן ובת. הוא נקבר בהר המנוחות.

המשרד שהקים עבר לידי הנהלת חתנו עורך הדין יצחק מלכו. גם בנו, עורך הדין דוד שמרון, הוא שותף בכיר במשרד.



## קישורים חיצוניים
* משרד שמרון, מלכו, פרסקי ושות'
* אמיר אורן, המדרון של שמרון: כיצד טיפל פרקליט המדינה לשעבר, אביו של דוד שמרון, בפרשיות שחיתות – משני צידי המתרס, מגזין ליברל, 12.04.2021

## הערות שוליים

קטגוריה:פרקליטי המדינה
קטגוריה:ישראלים ילידי אוסטריה
קטגוריה:משפחת נתניהו
קטגוריה:יהודים הקבורים בהר המנוחות
קטגוריה:ישראלים שנולדו ב-1919
קטגוריה:ישראלים שנפטרו ב-1978
שולי הרעש (אלקטרוניקה)

**שולי הרעש** באלקטרוניקה ספרתית הם כמות הרעש שמעגל ספרתי יכול לספוג לפני שהוא יוצא מפעולתו התקינה ואז רמת מתח '0' לוגי יתפרש כ-'1' לוגי ולהפך.

שולי הרעש הנמוכים מוגדרים על ידי: N_{ML}=V_{IL}-V_{OL}

שולי הרעש הגבוהים מוגדרים על ידי: N_{MH}=V_{OH}-V_{IH}

## קישורים חיצוניים
* מעגלים מיקרואלקטרוניים - חלק ד', בהוצאת האוניברסיטה הפתוחה 1990, עמודים 150-152

קטגוריה:מעגלים ספרתיים
כנסת פתוחה

"**כנסת פתוחה**" הוא אתר אינטרנט מבוסס קוד פתוח שמטרתו לשפר את השקיפות השלטונית בישראל, לחשוף את פעילות הכנסת לציבור ולהפוך את המידע לנגיש יותר. האתר אוסף מידע גולמי ממקורות שונים (בעיקר אתר הכנסת וכן מקורות מידע רשמיים אחרים) ומציג אותו בדרכים מועילות לנוחות המשתמש. המטרה העיקרית של יוצרי האתר היא להקים אתר חלופי עצמאי לאתר הכנסת, כיוון שלטענתם אתר הכנסת אינו נוח לחיפוש ולא עובד עם דפדפנים פופולריים, ואין בו מידע מספק על פעילותם הפרלמנטרית של חברי הכנסת, באופן שיאפשר לציבור להעריך את פעילותם. הוא נבנה ומתוחזק על ידי חברי הסדנא לידע ציבורי.

אתר "כנסת פתוחה" כולל בין היתר, דף שאוסף את כל הפרטים על הצעת חוק, כולל נוסח ההצעה הראשוני, הנוסח הסופי, דיונים עליה בוועדת הכנסת המתאימה, ועוד. כמו כן ניתן לראות איך כל חבר כנסת הצביע בכל אחת מההצבעות במליאת הכנסת, ולקבל סטטיסטיקות על הפעילות הפרלמנטרית שלהם.
בשלב זה, האתר אינו כולל מידע היסטורי אלא רק מידע מאז זמן הקמתו.

המיזם מבוסס על מתנדבים, ולא נתמך על ידי גוף מפלגתי. הוא מבוסס על אתרים דומים ברחבי העולם העוקבים אחרי הפרלמנטים המקומיים.

נכון לשנת 2021, האתר אינו פעיל.

## בעולם
בארצות הברית הממשל מספק בעצמו את המידע באתר Data.gov. ישנם גופים לא מעטים שמשתמשים במידע הזה ומציגים אותו בדרכים שונות. לדוגמה אתר OpenCongress.

גם בארצות אחרות יש אתרים המציגים את המידע בצורה דומה. לדוגמה:
* בבריטניה הממשל מספק מידע באתר Data.gov.uk.
* בבריטניה האתר TheyWorkForYou ("הם עובדים בשבילך"). התוכנה שקוראת ומפרשת את המידע מאתרי הפרלמנט מפותחת במיזם נפרד.
* בניו זילנד יש אתר בשם TheyWorkForYou. כאן, כמו באתר הישראלי, המפרש מפותח ביחד עם האתר.

## התוכנה
האתר כתוב בשפת התכנות פייתון, על גבי הפלטפורמה ג'אנגו. הוא מתוחזק על ידי חברים בקבוצת PyWeb-IL, קבוצה של מתכנתי פייתון בישראל, ומתנדבים אחרים. התוכנה עצמה חופשית וזמינה להורדה בנפרד.

## קישורים חיצוניים
* 
* אתר הסדנא לידע ציבורי
* קהילת הקוד הפתוח חושפת את פעילות חברי הכנסת, דה מארקר, 10.8.2010
* 
* אתרים בעולם המדווחים על חברי פרלמנט

## הערות שוליים

קטגוריה:הכנסת
קטגוריה:ישראל: מאגרי מידע
קטגוריה:תוכנה חופשית
קטגוריה:אתרי אינטרנט משפטיים ישראליים
קטגוריה:אתרי אינטרנט שהושקו ב-2009
2005 בטלוויזיה בישראל

## פרסים
### פרס האקדמיה לטלוויזיה

* **מגזין פנאי ובידור**: "ערב טוב עם גיא פינס"
* **תוכנית בידור**: "ארץ נהדרת"

### פרס מסך הזהב

* **תוכנית השנה**: "ארץ נהדרת"
* **תוכנית בידור**: "ארץ נהדרת"
* **[[דרמה יומית]]**: "השיר שלנו"
* **[[תוכנית מציאות]]**: "כוכב נולד 3"
* **תוכנית מגזין**: "ערב טוב עם גיא פינס"

## תוכניות וסדרות
בשנת 2005 נוצרו כמה תוכניות וסדרות ישראליות. להלן חלק מהתוכניות:
### בידור
* "**[[ארץ נהדרת]]**" (2003-רץ) - תוכנית בידור הומוריסטית מצליחה, של היוצר מולי שגב, בכיכובם של אורנה בנאי, טל פרידמן וקומיקאים מצליחים אחרים.
* "**[[יצפאן]]**" (2001-2006) - תוכנית מערכונים ובידור בהנחיית אלי יצפאן.
* "**[[מה זה השטויות האלה?]]**" (2005-2011) - תוכנית קומית-דקומונטרית בכיכובה של עדי אשכנזי.
* "**[[אסתי המכוערת]]"** (2003-2006) - תוכנית קומית-דרמטית בכיכובם של שייקה לוי וריקי בליך.
* "**[[קצרים]]**" - תוכנית מערכונים סאטירית בהשתתפות קרן מור, מוני מושונוב, ריקי בליך ויובל סגל.
* "**[[אחורי החדשות]]**" (2003-2005) - תוכנית הומור וסאטירה ששודרה בערוץ 10, בהגשת יאיר ניצני.
* "**[[ערב טוב עם גיא פינס]]**" (1997-2008) - תוכנית פנאי, בידור ורכילות בהנחיית גיא פינס.

### דרמה
* "**[[בסימן ונוס (מיני-סדרה)|בסימן ונוס]]**" - מיני סדרה ישראלית בת שלושה פרקים, אשר שודרה בשנת 2005, בבימויו של גור בנטביץ', בערוץ הוט 3 של חברת הטלוויזיה בכבלים הוט. בהשתתפות יהודה לוי, גורי אלפי, נטע גרטי,
* "**[[לתפוס את השמים]]**" - סדרת דרמה ישראלית, העוסקת במשפחה חילונית מתל אביב. אבי המשפחה נמצא בתהליכי חזרה בתשובה.

### סדרות יומיות
*"**[[טלנובלה בע"מ]]**" - היא סדרת טלוויזיה דרמטית-קומית יומית ישראלית המשתייכות לז'אנר הטלנובלה מבית היוצר של ערוץ הוט 3 ושל "דרסט הפקות", בהשתתפות טלי שרון, עפר שכטר ויעל בר זוהר.
* "**[[השיר שלנו]]**" - דרמה מוזיקלית יומית חדשה ב-yes, בהשתתפות נינט טייב ורן דנקר.

### תוכניות מציאות ושעשועונים
* "**[[כוכב נולד]]**" עונה שנייה - תוכנית בידור, המופקת על ידי "טדי הפקות", בה מתנהלת תחרות גילוי כישרונות מוזיקלית בין מספר משתתפים (מבוסס על אליל אמריקני, ארצות הברית).
* "**[[הכספת]]**" (2000-2007) - שעשועון טריוויה בהנחיית גבי גזית. הונחתה בעבר על ידי ארז טל.

### תוכניות אקטואליה אירוח וחדשות
* "**[[כתבנו בצפון יוצא לפגישה]]**" - תוכנית תחקיר וראיונות בהנחיית ובהגשת מנחם הורוביץ.
* "**[[כלבוטק]]**" (2000-2006) – תוכנית תעודה ותחקיר, העוקבת אחר שערוריות ורמאויות. בהנחיית רפי גינת.

טלוויזיה
קטגוריה:שנים בטלוויזיה בישראל
גאורג אוגוסט גריזינגר

**גאורג אוגוסט גריזינגר** (בגרמנית: **Georg August Griesinger**; 8 בינואר 1769 - 9 באפריל 1845) היה דיפלומט וסופר גרמני, הזכור כיום בעיקר כביוגרף של יוזף היידן.

## חייו
גריזינגר נולד בשטוטגרט. רוב חייו עברו עליו בווינה, כדיפלומט סקסוני בחצר הווינאית. זמן קצר אחרי הגיעו לווינה פנתה אליו הוצאת המוזיקה ברייטקופף והרטל מלייפציג בבקשה לתווך בעסקת הוצאה לאור עם יוזף היידן. התיווך עלה יפה ובין גריזינגר להיידן נקשרה ידידות, שעמדה בעינה עד מות היידן. 

שיחותיו של גריזינגר עם היידן הניבו לאחר זמן ביוגרפיה פופולרית של המלחין (Biographische Notizen über Joseph Haydn), שהתפרסמה תחילה בהמשכים בשנת 1809 וכעבור שנה, לאחר עריכה ותיקונים, יצאה בספר. על אף נימתה האנקדוטלית, נחשבת הביוגרפיה הזו גם היום למקור חשוב על חיי המלחין.

גריזינגר מת בווינה.

## כתביו

*Denkwürdigkeiten aus der Geschichte der österreichischen Monarchie (Vienna, 1804)
*Biographische Notizen über Joseph Haydn (Leipzig, 1810/R); ed. F. Grasberger (Vienna, 1954); Eng. trans., in Joseph Haydn: Eighteenth-Century Gentleman and Genius, ed. V. Gotwals (Madison, WI, 1963, 2/1968 as Haydn: Two Contemporary Portraits), 1–77


## מקור

* אדוארד אולסון, "גאורג אוגוסט גריזינגר", גרוב אונליין

קטגוריה:דיפלומטים גרמנים
קטגוריה:סופרים גרמנים
קטגוריה:ביוגרפים
קטגוריה:יוזף היידן
קטגוריה:גרמנים שנולדו ב-1769
קטגוריה:גרמנים שנפטרו ב-1845
שותפות מוגבלת

**שותפות מוגבלת** היא שותפות המאפשרת הגבלת אחריות של חלק מחבריה. בדומה לתאגידים אחרים, היא מהווה אישיות משפטית נפרדת.

שותפות מוגבלת היא שילוב של שני סוגי שותפים: **שותף כללי** שהוא מנהל השותפות והוא בעל אחריות לכל התחייבויות השותפות, ו**שותף מוגבל** - שותף שהאחריות שלו מוגבלת: אם השותפות תיקלע לחובות, הוא מסכן רק את הסכום שהשקיע ולא מעבר לזה. השותף הכללי הוא הגוף שמתווה את פעילות השותפות ומנהל אותה בפועל, והשותף המוגבל הוא הגוף שמספק לה מימון ומאפשר לה לפעול תוך זכאות להשתתף ברווחיה. שני השותפים יכולים להיות חברות, וכך עוקפים את הגבלה של מספר החברים המרבי המותר בשותפות - עשרים, מפני שעל חברה אין הגבלה של מספר בעלי המניות. על השותפות המוגבלת לא חלים דיני החברות אלא דיני השותפויות.

לשותפויות יש בדרך כלל יתרונות מיסוי לעומת חברות בע"מ אך חסרונות בתחום הניהול, ולכן הן מתאימות רק לסוגים מסוימים של פעילויות. קרנות הון סיכון מאוגדות, לעיתים, בצורה של שותפות, עם הפרדה בין שותפים שמנהלים את הקרן (השותף המנהל) ושותפים שאינם מנהלים, אך זכאים לקבל רווחים (שותף מוגבל). גם חלק מההתאגדויות לחיפושי נפט וגז בישראל מאוגדות במתכונת של שותפות. 

שותפויות מוגבלות, כגון: "גבעות עולם", "ישראמקו", "דלק קידוחים" ו"רציו"  גייסו את ההון לפעילותן באמצעות הנפקה בבורסה, ויחידות ההשתתפות שלהן נסחרות בה.

## יתרונות מיסוי
בשותפות רגילה, שאינה שותפות מוגבלת, הרווחים והפסדים שייכים לשותפים ולכן להבדיל מחברה בע"מ אין לשותפות תיק במס הכנסה וכל שותף מקבל את החלק היחסי שלו ברווחי השותפות ואחראי לחובותיה. בשותפות מוגבלת, השותף המוגבל דומה לבעל מניות בחברה ואינו ערב לחובותיה. היזמים שמקימים את השותפות הם השותף הכללי שאינו מוגבל ואחראי לחובות החברה. לעומתם משקיעים שהיזמים מגייסים הם שותפים מוגבלים ולכן אינם אחראים לחובות השותפות המוגבלת, אם ישנם הפסדים הם יאבדו את הסכום שהשקיעו ולא יותר מכך. כאשר ההשקעה היא חלק מהפעילות העסקית של המשקיע, הוא יכול לנכות מהכנסתו החייבת במס את הפסדיו בשותפות המוגבלת.

## יחידות השתתפות

כדי לגיס הון מהציבור הרחב באמצעות הנפקה בבורסה, שותפות מוגבלת יכולה להנפיק יחידות השתתפות בשותף המוגבל. 
הבורסה לניירות ערך בתל אביב מאפשרת להנפיק יחידות השתתפות של שותפויות מוגבלות משני סוגים: 
*שותפות מוגבלת לחיפושי נפט
*שותפות מוגבלת להפקת סרטים - במקור הוגבלה שותפות מסוג זה בבורסה להפקת סרטים ישראלים ומ-2017 הוסרה מגבלה זו.

## ראו גם

* שותפות

## לקריאה נוספת
דוד א' פרנקל וצבי פרנקל, **דיני השותפות בישראל**, מהדורה רביעית, הוצאת נבו, 2025

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דיני תאגידים
*
קטגוריה:שותפות מוגבלת
מזלן עותמן

שמאל|ממוזער|250px|מזלן עותמן
**מזלן עותמן** (נולדה ב-11 בדצמבר 1951) היא אסטרופיזיקאית מלזית, היא עומדת בראש משרד האו"ם לענייני החלל החיצון משנת 1999.

## אודות
נולדה בעיר סרמבן במלזיה. היא למדה בתיכון ואחר כך למדה באוניברסיטת אוטגו בניו זילנד שם סיימה תואר ראשון במדעים בשנת 1975. היא לימדה במשך תקופה מסוימת באוניברסיטה הלאומית של מלזיה ואחר כך היא חזרה לאוטגו וסיימה דוקטורט בפיזיקה בשנת 1981.

לאחר חזרתה למלזיה הייתה עותמן לאסטרופיזיקאית הראשונה במדינה. בשנת 1990 מונתה על ידי ראש הממשלה מאהאטיר מוחמד לעמוד בראש פרויקט הפלנטריום הלאומי של מלזיה בקואלה לומפור. לאחר פתיחת הפלנטריום, בשנת 1993, היא מונתה לעמוד בראש המחלקה הממשלתית לחקר מדעי החלל. 

בנובמבר 1999 מונתה עותמן על ידי מזכיר האו"ם, קופי אנאן, לעמוד בראש משרד האו"ם לענייני החלל החיצון. בשנת 2002 היא חזרה למלזיה ועמדה שם במשך חמש שנים בראש סוכנות החלל המלזית. באותה תקופה נשלח האסטרונאוט המלזי הראשון לחלל. בנוסף הייתה אחראית לשיגור של שני לוויני חישה מרחוק  מלזיים. בשנת 2007 חזרה עותמן לתפקיד באו"ם ומילאה את התפקיד עד שנת 2014. כיום חיה בקואלה למפור עם בתה. 

## קישורים חיצוניים

* 
* ראיון עם עתומן
* קורות החיים של עותמן

קטגוריה:מלזים
קטגוריה:מלזיה: מדע וטכנולוגיה
קטגוריה:אסטרופיזיקאיות
קטגוריה:ילידות 1951
ז'אן דניאל

**ז'אן דניאל** (בצרפתית: **Jean Daniel**; 21 ביולי 1920 – 19 בפברואר 2020) היה עיתונאי וסופר יהודי-צרפתי. בשנת 1964 הוא ייסד את המגזין "לה נובל אובזרווטר" ושימש כעורכו.

## אודות
הוא נולד כ**ז'אן דניאל בן-סעיד** באלג'יריה בעיר בלידה, עיר גדולה בקרבת עיר הבירה אלג'יר. בן לז'ול בן-סעיד ורחל בן-סימון. בשנת 1965 נישא למישל בנסילון (Bancilhon) והיה אב לבת אחת.

נפטר ב-19 בפברואר 2020, בגיל 99.

## קישורים חיצוניים

* הבלוג של ז'אן דניאל
* שאלות ותשובות
* 

## הערות שוליים

קטגוריה:סופרים יהודים צרפתים
קטגוריה:עיתונאים יהודים צרפתים
קטגוריה:עורכי עיתונים יהודים צרפתים
קטגוריה:צרפתים ממוצא יהודי-אלג'יראי
קטגוריה:זוכי פרס נסיך אסטוריאס לתקשורת ומדעי הרוח
קטגוריה:קצינים גדולים בלגיון הכבוד
קטגוריה:צרפתים שנולדו ב-1920
קטגוריה:צרפתים שנפטרו ב-2020
קטגוריה:זוכי פרס הים התיכון
קטגוריה:בוגרי אוניברסיטאות ומכללות באלג'יריה